Ginsa ana htang n-gun ja ai namsi myu 18
抗癌水果蔬菜前18强排行榜
Malu masha lu sha n jo jang ginsa ana byin tai wa chye ai, raiyang malu masha lu sha htuk jang mung ginsa ana htang maja lu ai. Lawu de ginsa ana htang maja lu lai namsi myu 18 hpe shachyan dan na.
Mago si
Mago si go hkun hkro madit, gahtet shakop, mahka shaprai ai. Mago si ko rong ai hulobusu, wuisinsu B2, wuisinsu C re go ginsa ana htang akyu rong ai hkrai re, dai majo mago si go ladi ginsa ana, mayu ginsa ana, sinwop ginsa ana lu ai ni sha yang mai ai.
Mihuhtau si
Mihuhtausi hta wuisinsu lo lo rong ai, grau nna wuisinsu C tso ai lam go makchyok si a htam 4_12 rai nna, ningshung makok si a htam 30, sabyi si a htam 60 rai nga ai. Mihuhtau si hta masha hkum hkrang gata na ginsa ana dan di kau lu ai “Ya shauan” ngu ai arai rong ai, dai majo ginsa ana htang ai akyu rong ai.
Makok si
Makok si go sai shabra, n-gup mu shangun, bong lapau, tarum tarai re shapri shaprai kau ya lu ai hte rau, wuisinsu C grai rong ai. Ginsa ana bai rai jang go bong lapau lahkang re ko byin wa ai rai nna, makok si sha jang lapau lahkang re hpe shamai shaprai kau ya lu nga ai, dai majo ginsa ana amyu lo lo mai tsi shamai ai. Grau nna go shat rin lam hte num ni a shangai shaprat hkrang ko na ginsa ana lu ai ko shat bai n kam sha re ni hte grai hkrak ai.
Sin si
Sin si go myu shagu re ginsa ana lu masha ni mai sha ai. Sin si hta wuisinsu B17 grai rong ai, wuisinsu B17 go ginsa ana htang ai arai nan re rai nna, ginsa ana ganu sat ai akyu rong ai.
Wa dep langu si
Wa dep langu si go lagyi, dui, kan jahkrang ai rai nna, pu gaba ginsa ana hte htuk ai. Wa dep langu si hta mui grai rong ai, mui bai rai jang go ginsa ana htang ai akyu rong ai.
Byihkyi
Byihkyi go lagyi, dui, gahtet shakop, mahka shaprai, bong hkintit ai shaprai kau lu ai. Byi hkyi hta ginsa ana htang rai rong ai majo, tsi mawan hta ginsa ana lu masha ni hpe malu masha hta jat sha shangun ai re.
Luidui si
Salui si ni hta wuisinsu C song song rong ai. Wuisinsu C go ginsa ana hkap ai gumhpan re, ginsa ana shabyin rai “Ya shau an” byin tai wa na hpe ningdip kau ya lu ai, grau nna go jahkro ginsa ana, shat kan ginsa ana, sinwop ginsa ana , mayu ginsa ana lu ai ni sha yang akyu rong ai.
Mahko si
Mahko si go shat kan shakat, sai nsa gaja dat ya re hte rau, wuisinsu B, C P hte hulobu su re ni grai rong ai, wuisinsu C, P grau lo ai lam go gaga namsi ni hte shadon yang nambat langai rai nga ai, dai mao, mahko si go ginsa ana htang ai akyu rong ai.
Zhaumui si
Zhaumui si go ladi ginsa ana, mayu ginsa ana, pyen htau hti ginsa ana, sinwop ginsa ana lu masha ni hte ana ndai ni lu nna tsi lajang nga ai masha ni sha yang, hpang gaja shakop, jahkru shangap, mayu manyen ai akyu rong ai. Dai hte rau zhaumui si go ginsa ana htang maja ai akyu rong ai.
Lagum si
Lagum si go bum jasip ningtuk sat lu ai, pu gaba ginsa ana, shat mayu lam ginsa ana, jit shabong ginsa ana, shat kan ginsa ana, sinwop ginsa ana, sin ginsa ana, sai hpro ana, lasi shan bong lapau ana re ginsa ana lu masha lo lo ni sha yang akyu rong ai, shi go myu shagu ginsa ana htang maja ai namsi rai nga ai.
Ningshung makok si
Ningshung makok si hta zhenwui su grai rong ai, nong e sha yang, pu gata na tan-guchun shadang shagrit shayom kau, hkyi htok shapro ai shalo, pu htum ginsa ana byin wa na hpe shayom kau rai lu nga ai, ningshung makok si ko kokyau ngu ai arai grai rong ai, dai go ginsa ana shabyin rai__htong bun rai nsa hpe jahten shabya kau nna, ginsa ana byin tai wa na hpe shayom kau ya lu nga ai.
Lohan ko si
Shi hpe ladi ginsa ana, mayu ginsa ana, sinwop ginsa ana lu masha ni hpunlum hte tsing lu yang, sinwop jasan jahkru shangap, sinwop madit manyen mahka shaprai, nsen jahkrang ai akyu rong ai.
Lin gyo si
Lin gyo si go ginsa ana sainu hten wa na hpe ningdip ai akyu rong ai, shat mayu lam ginsa ana, shat kan ginsa ana, pu htum ginsa ana, bajat du ginsa ana, gin pru lam ginsa ana lu masha ni nong e sha yang akyu rong ai.
Beho
Beho go hkum shakat ai akyu rong ai hte rau, hkyushuisen kyen ngu ai arai mung rong ai, dai go bong lapau ana byin tai wa na hpe htang maja ai akyu rong ai, dai sha nrai ginsa ana amyu lo lo hpe tsi shamai ai akyu mung rong ai. Sinwop ginsa ana, ladi ginsa ana, hpyi ginsa ana re lu ai masha ni sha yang gaja ai.
Nbu si
Nbu si go hkum hkrang shakat ai sha hpa re, dai hte rau sade n-gun shaja, sinwop shalum, kan jahkrang ai tsi mung rai nga ai. Shi hta sin, mui hte wuisinsu A, B1, B2, C, E re rong shajang nga ai, dai ni go yong ginsa ana htang maja lu nga ai.
Nongnai si
Nongnai si go dui ai, salum rem, sade makop, sinpai jahkam shaja ai akyu rong ai. Ginsa ana lu masha hte ginsa ana tsi lajang ai hpang hkum gong kya ai ni, nongnai si sha ra ai.
Seli si
Lengfun si, mu manhtu mung ngu ai. Dui hkri, sai shabra, bum jasip, ningtuk sat, madit ya, chyu shapru re akyu rong ai. Shi ko rong ai B-guluchun ngu ai arai go bong lapau ana htang maja ai akyu rong ai. seli si go bajat du ginsa ana, chyu pru lam ginsa ana, pu gaba ginsa ana, shat mayu lam ginsa ana re lu ai machyi masha ni a matu akyu rong ai.
Shata pan
Shata pan hta Bupauho chyifangson hte danbeji , mui, lin, gai, hte, gya hte wuisinsu P, E, B1, A re ni o lo rong ai. Shata pan ko rong ai luyenson go sin ginsa ana htang maja ai akyu rong ai. Dai majom, shata pan go lu sha dat n-gun hpring ai sha hpa mung rai nna, ginsa ana htang ai sha hpa mung no rai nga ai.
JINGHPO LAIKA
U hkyi hpro ana tsi ladat
Wa gasha yo rem yang “Ladat 3”galo du ra ai
Kahkum si a akyu Nang sha yu jang chye sai
Shiga masa
Hpyen la ni a myit mada lam
德宏军分区抗震救灾新闻图片
Sumla shiga
图片说明
Anhte mungdo hta jongma marai 5328 ni dakkasu shang san poi sa lom ma ai
我州5328 名学子迎高考
Ho Hung Mui Yinkyang tsin-yam shara de sa gawan u ai
和红梅到盈江灾区慰问
Sumla shiga
图片新闻
Htaihpyin gat mare sharam shangai bongban rapdo ni hko shabra akyu htam shamu shamot bungli galo ma ai
太平镇举办“5?29”计生协会活动
kac_Latn zho_Hant kac_Latn bam_Latn kac_Latn ceb_Latn kac_Latn bug_Latn kac_Latn spa_Latn kac_Latn swh_Latn kac_Latn tso_Latn kac_Latn ewe_Latn kac_Latn bjn_Latn kac_Latn ewe_Latn kac_Latn som_Latn kac_Latn kac_Latn kac_Latn ceb_Latn kac_Latn epo_Latn kac_Latn lus_Latn kac_Latn ewe_Latn kac_Latn ewe_Latn kac_Latn swh_Latn kac_Latn kac_Latn kac_Latn kac_Latn kac_Latn kac_Latn kac_Latn hau_Latn kac_Latn zho_Hans kac_Latn zho_Hans kac_Latn zho_Hans kac_Latn zho_Hans kac_Latn zho_Hans kac_Latn zho_Hans